NORAKSTS

|  |  |
| --- | --- |
| 14.12.2022. | Nr.17/1 |

**ATĻAUJA SIA “JELGAVAS PILSĒTAS SLIMNĪCA”**

**DĀVINĀJUMA PIEŅEMŠANAI**

(ziņo: I.Škutāne)

**Atklāti balsojot: PAR – 12** (R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Jelgavas valstspilsētas pašvaldībā saņemta SIA “JELGAVAS PILSĒTAS SLIMNĪCA” 2022. gada 12. decembra vēstule Nr.1-6/811 ar lūgumu dot rakstisku atļauju dāvinājuma pieņemšanai no Jelgavas sadraudzības pilsētas ASV Karmelas un ASV bezpeļņas veselības aprūpes sistēmas Indiana University Health.

SIA “JELGAVAS PILSĒTAS SLIMNĪCA” saņēmusi piedāvājumu pieņemt dāvinājumā kravas konteineru ar medicīnas apģērbu kopējā vērtībā 289 700,00 USD (pēc Eiropas centrālās bankas 2022. gada 14. decembra valūta kursa 274 727,36 *euro*). Medicīnas apģērbs ir paredzēts bezatlīdzības ziedošanai Jelgavas valstspilsētas medicīnas un sociālās aprūpes iestāžu personālam.

SIA “JELGAVAS PILSĒTAS SLIMNĪCA” valde ir izvērtējusi dāvinājumu atbilstoši likuma “Par interešu konflikta novēršanu valsts amatpersonu darbībā” prasībām un konstatējusi, ka pieņemot dāvinājumu interešu konflikta situācija nepastāv, dāvinājuma pieņemšana neveicina SIA “JELGAVAS PILSĒTAS SLIMNĪCA” valdes kā valsts amatpersonu nokļūšanu interešu konflikta situācijā, kā arī nepastāv citi šķēršļi dāvinājuma pieņemšanai.

Ievērojot minēto, saskaņā ar Publiskas personas kapitāla daļu un kapitālsabiedrību pārvaldības likuma 14.panta pirmo daļu, likuma “Par interešu konflikta novēršanu valsts amatpersonas darbībā” 14.panta sesto daļu, pamatojoties uz SIA “JELGAVAS PILSĒTAS SLIMNĪCA” 2022. gada 12. decembra vēstuli Nr.1-6/811, lai uzlabotu Jelgavas valstspilsētas medicīnas un sociālās aprūpes iestāžu nodrošinājumu ar medicīnas apģērbu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atļaut SIA “JELGAVAS PILSĒTAS SLIMNĪCA”:

1. pieņemt dāvinājumu no Jelgavas sadraudzības pilsētas ASV Karmelas un ASV bezpeļņas veselības aprūpes sistēmas Indiana University Health – konteineru kravu ar medicīnas apģērbu 289 700,00 USD (divi simti astoņdesmit deviņi tūkstošu septiņi simti USD) vērtībā;
2. daļu no saņemtā dāvinājuma nodot Jelgavas valstspilsētas pašvaldības kapitālsabiedrībām, iestādēm un ģimenes ārstu praksēm medicīnas darbinieku vajadzībām.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 15. decembrī